Talk:王世贞

message: 王世貞西元1590年過世，
第一台相機在西元1839年被發明，
有腦子的人就知道王世貞根本不可能有相片。
而且照片上寫得明明白白：王士珍，字聘卿。
到底是哪個有才的人犯這種低級錯誤的？
*圖片錯誤的原因是共享資源有人（User:天竺鼠）上傳了文件的新版本，把原來在下上傳的王世貞的圖片替換成了王士珍的照片。您可以查看:File:Wang Shizhen.jpg的歷史記錄。現錯誤已改正。感謝您的留言。余兮 (留言) 2010年10月24日 (日) 13:41 (UTC)
thread_title:  在王世貞的頁面擺一張王士珍照片的目的是什麼？ 

message: *王元美意尝不肯下子瞻。一日，陈仲醇曰："公不及子瞻者一事：子瞻生平不喜作墓志，公所撰不下五百篇，较似输。"元美怃然。
*有年少上书王司寇，称"元美先生"。司寇拂然曰："竖子胡以‘元美'我？"徐叔明曰："谁使君开轻薄之端，为山人纨袴领袖，而今更恶其称？"
*王元美訾归熙甫文，熙甫作《人序》亦曰："一二妄庸人为巨子，争相附和。"元美曰："庸则有之，妄则不敢。"熙甫闻之，曰："未有庸而不妄者。"
*王弇州才华绝代，学尚该雅，于文最不满归熙甫。晚而意气销歇，浮华解驳，亦自尤咎。自谓："《卮言》之作，年未四十，与于鳞辈是古非今，此长彼短。顾以灾木已久，不复能秘，惟随事改政，勿误后人。"其赞熙甫画像曰："风行水上，自成文章。千载有公，继韩欧阳。余岂异趋，久而自伤。"其虚心克己，不自掩护。又尝语所亲曰："吾心知绩溪之功，为华亭所压，而不能白其枉；心薄新安之文，为江陵所胁，而不能正其讹：此生平两违心事。"盖胡宗宪破倭之绩，以附严见出于华亭，汪伯玉以寿谀张相父，得名故也。
*王冏伯，元美子，尝语钱受之："先人构弇山园，垒石架蜂，以堆积为工。吾为泌园，土石竹树，与池水映带，取空旷自然而已。"受之笑曰："兄殆以为园喻家学乎？"冏伯笑而不答。
*弇州作《昙阳子传》几数万言，文饰玄言，多语神怪，极其诞妄，至称昙阳"先师"，甘心门下。 
replies: text: ——《明语林》
*王元美为郎时，适有宴会。而严世蕃与焉，候久方至。众问来何迟，世蕃云：“偶患伤风耳。”元美笑云：“爹居相位，怎说出伤风？”众大笑，亦有为元美咋舌者。（原句出自琵琶记“爹居相位，怎说出伤风败俗的话”）
*陆楚生远，系进士陆大成从堂叔。大成发解南畿，颇有声望。远每对人呼“大成舍侄”，人多厌之。时弇州在座，谑云：“当不得他还一句‘远阿叔’也。”众为捧腹。
*王凤洲有文章九命。一贫困，二嫌忌，三玷缺，四偃蹇，五流窜，六刑辱，七夭折，八无终。九无后。各有引证。凤洲于丙寅岁。以疮疡卧床褥者逾半载，几殆。殷都过而戏曰，当加十命矣。盖谓恶疾也，因引伯牛长卿等以足之。

text: ——《坚瓠集》
*一医者死，其子向王弇州乞墓铭，弇州曰：『墓铭不真则不传，吾为尊公铭之，』铭曰：『某公某，少学歧黄之术，壮而欲行之，偶感微疾，姑自试之，暴卒。』
*王槐野问王元美曰：「赵刑部某治状何如？」元美曰：「循吏也，且苦吟。」槐野大笑曰：「循吏可作，诗何可便作？」/壶公曰：王槐野才是诗人。又曰：「诗何可便作」，一语千古。今人顶一进贤冠，便作诗，诗从进贤冠来耶？
*王元美宴客，王偶泄气，客皆笑之。王拈一令曰：『要四书中一「譬」字。』王先道『能近取譬』，众皆举『譬如北辰』、『譬如为山』等语。王笑曰：『我「譬」在下，公等「譬」乃在上。』各罚巨觥。
*全椒旧有项羽庙，余翔为令，一炬焚之。王元美曰：“此殆为咸阳三月火复仇耳。”

text: ——《快园道古》
*太仓王元美先生，有酒兴，无酒量，自制酒最冲淡，号凤州酒。丁见白官太仓，取凤州酒二坛，馈秦湛若，湛若开坛尝之，问使者曰：“只怕丁爷错送了，莫不是惠山泉？”

text: ——《雪涛谐史》
*麟洲为太常，归，在弇州先生座上客行酒令，有下客送酒至麟洲，麟洲因与他客语，稍迟不饮，下客候之甚恭，弇州曰：“二舍，汝作京堂，遂不肯饮此客酒耶？”麟洲局蹐无地自起，急饮谢过。前辈兄弟之间如此。闻之管待庵先生。

text: ——《识小录》
*长洲袁安节清介绝俗，虽善啖，贫不属餍。每市蚬佐酒，可竟斗许。门生尝饷十金，辄三分之袖其一，乘月步赠穷交，其贫多繇此。访王元美，留竟夕。俄接家报，中叹。元美问之，方负，进二十金见迫，即代偿之，以尽其欢。后解南太宰，荐元美自代。元美起南少司马，尝戏曰：「吾生平此二十金用得着。」(喻叔虞说)

text: ——《枣林杂俎》
*豫南习公论及琊琊兄弟，曰：大美神仙相也，小美王子相也。
*形貌秀丽，举动严肃，性明心灵，能涉造化，常有虹霓 之志，此自星辰中来，则极类元美先生。形貌奇异，举动急速，性慧气刚，言涉威福，常有祭祀之心，此自神祗中来，则极类敬美先生。

text: ——《见闻录》
*王元美十五时，受《易》山阴骆行简先生。一日，有鬻刀者，先生戏分韵教元美诗，元美得漠字，辄成句云：“少年醉舞洛阳街，将军血战黄沙漠。”先生大奇之，曰：“此子异日必以文鸣世也。” 
*何元朗尝阊门，偶遇王凤洲在河下，是日携盘盒至友人家夜集，元朗袖中偶带王赛玉鞋一支，醉中出以行酒，盖王足甚小，礼部诸公亦尝以金莲为戏谈，凤洲乐甚。次日即以扇书长歌来惠，中二句云：“手持此物行客酒，欲客齿颊生莲花。”元郎击节叹赏，以为才情＜玄少＞绝。

text: ——《尧山堂外纪》） 
*王元美云：余旧闻正德中一大臣，投刺刘瑾，云“门下小厮”。嘉靖中，一仪部郎谒翃国公，云“渺渺小学生”。今复有自称“将进仆”、“神交小子”、“未面门生”、“沐恩小的”，皆可呕哕。
*有以星术见王元美者。座客争扣吉凶。元美曰：“吾自晓‘大八字’，不用若算。”问：“何为大八字？”曰：“我知人人都是要死的。” 
*太仓户富人宴客，王元美与焉。馔有臭鳖及生梨子。元美曰：“世上万般愁苦事，无过死鳖与生梨。”坐客大噱。
*世庙时，宫中尝见鬼，多手多目。以问张真人，张不能对。或以王元美博识，往询之。元美曰：“何必博识？《大学》云‘十目所视，十手所指’，是说甚么？”盖刺严相也。严闻而衔之。（这句话后半句是“其严也”）
*王元美镇郧，荐一属吏，乃其乡人常詈公者。或曰：“自今以往，凡求荐者皆詈公矣。”元美笑曰：“不然，我不荐彼，彼更詈我。”
*王元美宴弇州园，偶与画士黄鹄联席。鹄貌极陋。元美曰：“人皆谓我命带桃花煞，果然！”人问“何也？”曰：“得与美人联席。”吴人皆举为口实，凡见貌陋者，必曰“命带桃花”。
*王弇州云：晟既姓李，而名同西平，其小时雅自负矣。据其弘治元年疏，学兵法已四十年，当亦不下五十。至正德八年，且八十余，而气不少沮，亦人妖哉！

text: ——出处《古今谭概》
*李于鳞子驹。为诸生。王元美属司理魏允孚。因秋闱之便拔之。曰：“虽私，亦公也。”魏许之。入场录七破为记。后检之。绝不可得。既定榜。则李生卷委於柜下尘土中，相叹息。人各有命。不可蜡也。驹未几亦媛，无子。
*王弇州书室中。一老仆。能解公意。公欲取某书。某卷、某叶、某字。一脱声。即检出待用。若有夙因。 
*王弇州不善书。好谭书法。其言曰。吾腕有鬼。吾眼有神。此自聪明人说话。自喜、自命、自占地步。要之。鬼岂独在腕。而眼中之神亦未必是真。是何等神明也。

text: ——出处《涌幢小品》
*太仓王氏园成，有题诗于壁以讽者，其诗曰：「丈夫垒石易，父祖积金难。未雪终天恨，翻成动地欢。峻岭悲高位，深池痛九泉。燕魂来路杳，拟作望云山。」盖凤洲公世贞乃翁思质予因严分宜嵩之怨，死于西市，故云。 【 或云昆山王逢年作。】 
*王凤洲世贞嘉靖以来内阁首臣传小断，野史氏曰：「廷和之始，微以易进嫌，而居位自称，逾于前后数公，则其才胜也。正德之政，蠹于左右貂，譬之衣若鹑结矣，不有处者，谁与弥缝？嘉靖之初，收涣为萃，宗社盘石，谁之力耶？以道事君，不可则止，则冕与纪皆庶几。是二人者，甫得政而弃之若敝屣，视宏何霄壤几也？宏之初节，内劲于权幸，而外伸于奸藩，不亦皦皦秋阳哉！为德不终，假辞国老，以名为调剂，然再踬再起，保功名于猜世，则亦长者效也。一清有应变之略，而无格心之本，捭阖操舍，此将道也，而行之揆地，智殚力竭，得死幸矣。孚敬因机遘会，一言拜相，强直自遂，人主为屈，斯功罪不亦等哉！二李长者，而时稍负荷，春芳知止，伯仲之间也。言诡遇而获，器不胜才，上僭上，下逼下，东市之辱，夫岂不幸耶？嵩沾沾小技，以顺为正，内固主宠，而外笼天下之利，即不有孽子，宁毋败也？抑二臣者，相倾若宿敌，夔伯之地，化为秦楚，徐高张申之所繇兆也。阶赤?几几，羔羊素丝，嘉隆之际，亦何下廷和哉！惟其小用权术，收采物情，识者不无遗憾焉。虽然，若廷和、阶者，俱救时相也。拱刚愎强忮，幸其早败，虽小有才，乌足道哉！居正，申商之余习也，尚能以法劫持天下，器满而骄，?少激之，虎负不可下，鱼烂不复顾，寒暑移易，日月亏蔽。没身之后，名秽家灭。善乎夫子之言，『虽有周公之才之美，使骄且吝，其余不足观也已。』」此传乃凤洲亲笔草稿，有一友馆太仓得之，携以借录于余冢孙者。

text: ——出处《戒庵老人漫笔》）
*王凤洲作《昙阳子传》，灵迹甚凿，指为仙去。唯《枣林杂俎》独持非议云：王文肃家干仆曰五、曰七，通敏敢任，并致厚资。文肃女字徐少参廷栋子，未行而徐子夭。时王家有白狐出没作瘦语，昙阳或静室枯坐，诸真骈降，非无因也。文肃迂而神之，侈言其事，闻于两宫，俄而狐隐不复出，灵响遂绝。母朱夫人技穷，而五、七献计，为绍兴某生秘捐千金，以女归之某，归后，单门骤侈其（？），且女容止不凡。邻人挑之不可，或挟之以异端，女吐实曰:“我太仓王相国女也。”闻于朱夫人，相国族父孝廉，号曰兼吾，其人强忍自任，朱夫人即召其女至孝廉家，而通书相国，亡何相国报命，第闻孝廉室内泣声。俄寂如也。又累月，绍兴某生来，同致者五人亦延款，亡何并不见其去，则孝廉意也。王元美作《昙阳子传》仿唐人《南岳卫夫人传》，四明楼熄指其妄，鄞县屠仪部隆，上城隍神诅之，后昙阳子祠为雷击毁。按所谓非无因也，似昙阳有外行。谓室内泣声俄寂如也，似即昙阳致死是情状。云并不见其出，则孝廉意也，似并杀某生以灭口，词旨殊隐约。《坚觚集》引《见只编》，荆石在南雍时，一日昙阳谓当雨朱雪，果验。……凤洲《传》中未及此。昙阳平居蓄一蛇，名之曰护龙。

text: ——《骨董琐记》 
*王太仓以侍郎忤江陵予告归，其仲女昙阳子者得道化去，一时名士如弇州兄弟、沈太史（懋学）、屠青浦（隆）、冯太史（梦桢）、瞿胄君（汝稷）辈，无虑数百人，皆顶礼称弟子，先已豫示化期，至日并集于其亡夫徐氏墓次，送者倾东南。说者疑其为蛇所祟，盖初遇仙真，即有蜿蜒相随，直至遗蜕入龛，亦相依同掩，则此说亦理所有。然和同三教，力摈旁门，语俱具弇州传中，初非诬饰也。事传南中，给事牛惟炳者，遂贽以献江陵，疏称太仓以父师女，以女师人，妖诞不经，并弇州辈皆当置重典。时徐太室（学谟）为大宗伯，太仓同里人也，力主毁市焚骨以绝异端。慈圣太后闻之，亟呼冯？传谕政府，江陵惊惧，始寝其事。昙阳之为仙为魔皆不可知，乃其灵异既彰灼，辞世又明白，则断无可疑。既而太仓入相后，渐有议野阳尚在人间者。初皆不甚信，忽有鄞人娄姓者，自云曾试童生，以风水来吴越间，挈一妻二子，居处无定，其妻慧美多艺能，且吴音，蓄赀甚富，缉盗者疑之，踪迹之甚急，度不可脱，则云：“我太仓人王姓，汝勿得无礼。”于是哗然以为昙阳矣。传闻入娄江，时相公在朝，乃子辰玉亦随侍，仅一从叔诸生名梦周者代司家事，急捕此夫妇以归。讯之则曰：“吾真昙阳也，当时实不死，从龛**而逸耳。”梦周亦不能辨，因自称相公女愈坚，吴中鼎沸，传为怪事。王氏之老仆乡居者，及宗党之耄而晓事者，独心疑之，谛视诘辨良久，忽曰：“汝非二爷房中某娘耶？”始色变吐实。盖相公乃弟学宪（鼎爵）爱妾也，学宪殁，窃重赀宵遁，不知于何地遇娄，遂嫁之，二子其所育，去凡四年矣。初为人所指目，遂因讹就讹，冀王氏忌器释宥，不虞尚有识之者。梦周付干仆严系之，以待京师返命处分。此妇复诱干仆私通，乘其醉懈，携二稚并娄夜窜，后竟杳无消息。余尝叩辰玉：“令姊升举后，曾有？兮蛮相示，以践生前诸约否？”辰玉云绝云无之。想亦恨伪托者玷辱清名，故秘其津导耶？ 
*初昙阳化去，弇州与相公俱入道，退居昙阳观中，屏荤血，断笔砚，与家庭绝。其弟麟洲、和石两学宪，亦在其家薰修焚炼，谓骖鸾跨鹤特剩事耳。如是数年，而麟洲起视闽学，未几相公麻命下，亦应诏北上。弇州孑然苦寂，遂返里第，寻和石不起，弇州亦以南副枢出山。不三年，观中遂无四王之迹。昙阳高足僧名道印者，以传灯第一人守观，旋殁。麟洲从太常，予告亦继之。弇州从南大司寇得请归，追痛道心不坚，再婴世纲，未几下世。后来惟相公身正首揆，子登鼎甲，但于学道本来面目远矣。所以古来神仙必居穷山绝境。 
*王弇州为曹郎，故与分宜父子善。然第因乃翁思质（忄予）方总督苏辽，姑示密以防其忮，而心甚薄之。每与严世蕃宴饮，辄出恶谑侮之，已不能堪。会王弟敬美继登第，分宜呼诸孙切责，以不克负荷，诃诮之，世蕃益恨望，日谮于父前。分宜遂欲以长史处之，赖徐华亭力救得免，弇州德之入骨。后分宜因唐荆川阅边之疏，讥切思质，再入鄢剑泉（懋卿）之赞决，遂置思质重辟。后严败。弇州叩阍陈冤，时华亭当国，次揆新郑已与之水火，正欲坐华亭以暴扬先帝过，为市恩地，因昌言思质，罪不可原。终赖徐主持，得复故官，而恤典毫不及沾。鄢与新郑，俱思质辛丑同籍也。严、徐品行，不待人言，而弇州每于纪述，描画两公妍丑，无不极笔。虽于恩怨太分明，亦二公相业有以自取之。新郑秉政，瑕瑜自不相掩，弇州第其功罪，未免有溢辞。且词及？簋，则未必尽然也。当华亭力救弇州时，有问公何必乃尔，则云：“此君他日必操史权，能以毛锥杀人。一曳裾不足锢才士，我是以收之。”人咸服其知人。

text: ——《万历野获编》
*弟少年无识，尝与友人论文，以为汉宋文章各极其趣者，非可易而学也。学宋文不成，不失类骛；学汉文不成，不止不成虎也。因于敝乡帅机膳部郎舍论李献吉梦阳，于历城赵世卿仪郎舍论李于鳞攀龙，于金坛邓孺孝伯羔馆中论元美王世贞，各标其文赋中用事出处，及增减汉史唐诗字面处，见此道神情声色已尽于昔人，今人更无可雄。妙者称能而已。然此其大致，未能深论文心之一二。而已有传于司寇公王世贞之座者。公微笑曰："随之。汤生标涂吾文，他日有涂汤生文者。"弟闻之，怃然日："王公达人，吾愧之矣。"

text: ——汤显祖《答王澹生》，澹生即凤洲长子王士骐
*而又有一种可怪者，往时于鳞与余颇厌恶之：与子与辈尺牍，相闻以字，然不过知己十余人。至于诗文，称字稍广，然亦仅施之年位辈行相若者耳。今贫士书生，不见录有司，输粟者富家儿，不识一丁，口尚乳臭，辄戴紫阳巾，衣忠静衣，挟行卷诗题尺牍，俱称于鳞、伯玉，而究之尚未识面。
*亲王体至尊，於中外文武大臣处，投剌作书，有称王者，有称别号者，不书名。惟今鲁王一切通名，虽获恭顺之誉，而识者颇以为非体。自分宜当国，而亲王无不称名矣。至江陵，而无不称晚生矣。又当其时袭封者，无不称门生矣。

text: ——《觚不觚录》
*王弇州作《金瓶梅》，为朝廷所知， 令进呈御览。弇州惧，一夜而成《封神演义》，以此代彼，因之头白。

text: ——《小说枝谈》
*世传《金瓶梅》一书，为王弇州先生手笔，用以讥严世蕃者。书中西门庆，即世蕃之化身。世蕃小名庆，西门亦名庆；世蕃号东楼，此书即以西门对之。或又谓此书为一孝子所作，用以复其父仇者。盖孝子所识一巨公，实杀孝子父，图报累累皆不济。后忽侦知巨公观书时，必以指染沫，翻其书叶。孝子乃以三年之力，经营此书。书成，粘毒药于纸角，凯巨公出时，使人持书叫卖于市曰："天下第一奇书。"巨公于车中闻之，即索观。车行及其第，书已观讫，啧啧叹赏，呼卖者问其值，卖者竟不见。巨公顿悟为人所算，急自营救，已不及，毒发遂死。今按：二说皆是。孝子即凤洲也，巨公为唐荆川。凤洲之父忬，死于严氏，实荆川潜之也。姚平仲《纲鉴挚要》，载杀巡抚王忬事，注谓："忬有古画，严蒿索之，忬不与。易以摹本。有识画者，为辨其赝。蒿怒，诬以失误军机杀之。"但未记识画人姓名。有知其事者，谓识画人既荆川。古画者，《清明上河图》也。凤洲既抱终天之恨，誓有以报荆川，数遣人往刺之。荆川防护甚备。一夜，读书静室，有客自后握其发，将加刃。荆川曰："余不逃死，然须留遗书嘱家人，"其人立以侯。荆川书数行，笔头脱落，以管就烛，佯为治笔，管即毒弩，火热机发，链贯刺客喉而毙。凤洲大失望。后遇于朝房，荆川曰："不见凤洲久，必有所著。'夕答以《金瓶梅》。其实凤洲无所撰，姑以班语应尔。荆川索之切。凤洲归，广召梓工，旋误旋刊，以毒水濡墨刷印，奉之荆川。荆川阅书甚急，墨浓纸粘，卒不可揭，乃屡以指润口津揭书，书尽，毒发而死。或传此书为毒死东楼者，不知东楼自正法，毒死者，实荆川也。彼谓"以三年之力成书"，及"巨公索观于车中"云云，又传闻异词者尔。不解荆川以一代巨儒，何渠甘为严氏助虐？而卒至身食其报也！
*——《寒花庵随笔》—以上未簽名的留言由Dirrival（對話｜貢獻）於2018年9月21日 (五) 20:23 (UTC)加入。
thread_title: 材料（凤鸣沙洲整理）